# 7.1 Udvendige fuger omkring vinduer og døre.

## 7.1.1 Generelt

Følgende basisbeskrivelse er gældende:

* bips Basisbeskrivelse – fuger B2.320

## 7.1.2 Omfang

Arbejdet omfatter fuger omkring vinduer og døre på fire sider udvendig.

## 7.1.3 Lokalisering

* Blok A, nord facade.
* Blok B, Syd facade.

## 7.1.4 Projektmateriale

Der henvises til tegning:

## 7.1.5 Koordinering

Arbejder skal koordineres med:

* Udskiftning af vinduer og døre, Tømre entreprisen.
* Facadearbejder og øvrige arbejder.

## 7.1.6 Tilstødende bygningsdele

Betonelementer, teglsten, træ vinduer.

## 7.1.7 Forudgående bygningsdele/arbejder

* Øvrige facadearbejder og arbejder.
* Demontering af gamle vinduer
* Montering af nye vinduer og stopning.

## 7.2.8 Efterfølgende arbejder

* Udvendig spartling og maling af facader og facadelysninger: Maler-entreprisen.
* Andet.

## 7.1.9 Materialer og produkter

**Isolering**

Type: Mineraluld, Fugefilt.

Komprimering: Moderat.

Dimension: 100x20mm

**Fugeunderlag**

Type: Rundt skumplastprofil Polyethylen.

Cellestruktur: Lukket.

Norminel dimension: 16mm

**Fugemasse**

Type: 1- komp. Elastisk MS polymer.

Klassifikation iht. DS/ISO 11600 – F-20 LM på kontaktflader af træ og beton.

Farve: Efter aftale.

Såfremt producenten foreskriver anvendelse af primer forud for fugning, skal dette anvendes jf. producentens anvisninger.

## 7.1.10 Udførelse

Arbejdet skal udføres af en entreprenør medlem af FSO (Fugebranchens Samarbejds- og Oplysningsråd).

Stillads, rullestillads, lift, stiger mv. stilles vederlagsfrit til rådighed for fugeentreprenøren

Fugen rengøres grundigt for løst snavs, evt. pensling af primer på kontaktflader.

Stopning af mineraluld og montage af fugeunderlaget skal gøres således at der sikres et trykudligningskammer på 10mm i dybden. Fugemassen sprøjtes på jævnt og inden fugemasses hindedannelse, afsluttes med glitning.

**Dimensioner**

Fugebredde: ≥6 mm ≤ 20 mm

I henhold til FSO Fugeguide – Fugeløsninger og materialevalg

**Udfaldskrav**

Fugerne udvendigt skal fremstå 2 mm fra forkant karmramme.

**Prøver**

Der udføres 1 stk. fuge af hver aktivitet. Prøven kan efter byggeledelsens godkendelse indgå i det færdige bygværk.

**D&V dokumentation**

* Manual for drift og vedligehold udarbejdes i forbindelse med aflevering.
* Skal indeholde forventet levetid indtil genopretning/udskiftning.
* Skal indeholde ganantierklæringer.
* Dokumentation iht. DS418.

**Kontrol skema.**

|  |  |  |  |  |  |
| --- | --- | --- | --- | --- | --- |
| **Emne** | **Reference** | **Metode** | **Omfang** | **Tidspunkt** | **Acceptkriterium** |
| **Produktkontrol** |  |  |  |  |  |
| Byggeledelsens godkendelse af produktvalg. |  | Skriftlig accept af  materialevalg og  profiltyper | 100 % | I forbindelse med  udført reference  Før opstart. | Skriftlig accept af  materialevalg |
| **Modtagekontrol** |  |  |  |  |  |
| Materialer. |  | Visuel kontrol samt  dokumentation. | 100 % | Ved modtagelse | Kontrolskema samt  følgesedler i KSmappe |
| **Udførelseskontrol** |  |  |  |  |  |
| Fuge er renset for snavs, mv. |  | Visuel kontrol. | 5 % | Løbende under udførelsen. | Kontrolskema  i KS-mappe. |
| Fuge stoppet med ny mineraluld |  | Visuel kontrol. | 5 % | Løbende under udførelsen. | Kontrolskema  i KS-mappe. |
| Kontrol af fugeunderlag i korrekt dimension og dybde. | Referenceprøve | Visuel kontrol, måltagning | 5 % | Løbende under udførelsen. | Kontrolskema  i KS-mappe. |
| **Slutkontrol** |  |  |  |  |  |
| Kontrol af fugens finish, tæthed og tykkelse. | Referenceprøve | Visuel kontrol. | 50 % | Efter udførelse | Kontrolskema i KSmappe. |